24. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 156 της 12/27 Απρ. 1984 (ΦΕΚ Α΄ 53) Ίδρυση Σχολής Κοινωνικών Επιστημών στο Πανεπιστήμιο Κρήτης. Έχοντας υπόψη: 1.Τις διατάξεις: α)Των άρθρ. 6 (παρ.6) και 50 (παρ. 1 και 6) του Νομ. 1268/82 "Για τη δομή και λειτουργία των Ανωτάτων Εκπαιδευτικών Ιδρυμάτων" (ΦΕΚ 87 Α΄), β)του άρθρ. 48 (παρ. 1) του Νομ. 1404/83 "Δομή και λειτουργία των Τεχνολογικών Εκπαιδευτικών Ιδρυμάτων" (ΦΕΚ 173 τ. Α΄), γ)των άρθρ. 2, 3 και 4 της απόφασης του Πρωθυπουργού και του Υπουργού Εθνικής Παιδείας και Θρησκευμάτων αριθ. Η. 5421/1982 Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων" (ΦΕΚ 474 τ. Β΄). Σελ. 636,416(ε) Τεύχος 1374 Σελ. 68 2.Τη γνώμη της διοικούσας επιτροπής του Πανεπιστημίου Κρήτης (συνεδρία 318/25.2.83). 3.Τη γνώμη του Εθνικού Συμβουλίου Ανώτατης Παιδείας (συνεδρία 3/7.10.83). 4.Τη γνωμοδότηση αριθ. 48/1984 του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Ίδρυση-Γενικές διατάξεις Άρθρ.1.-1.Ιδρύεται Σχολή Κοινωνικών Επιστημών στο Πανεπιστήμιο Κρήτης. Στη Σχολή αυτή συνιστώνται τα εξής τμήματα: α)Τμήμα Κοινωνιολογίας β)Τμήμα Οικονομικών Επιστημών γ)Τμήμα Ψυχολογίας, και δ)Τμήμα Πολιτικής Επιστήμης. 2.Έδρα της Σχολής και των Τμημάτων αυτής ορίζεται η πόλη του Ρεθύμνου. 3.Η έναρξη της λειτουργίας και η εισαγωγή των πρώτων φοιτητών ορίζεται για τα τμήματα Κοινωνιολογίας και Οικονομικών Επιστημών από το ακαδημαϊκό έτος 1985-86, ενώ για τα τμήματα Ψυχολογίας και Πολιτικής Επιστήμης από τα ακαδημαϊκά έτη 1986-87 και 1987-88 αντίστοιχα. 4.Τα σχετικά με την οργάνωση, τη διοίκηση τη λειτουργία, τον κανονισμό σπουδών και το προσωπικό της σχολής και των τμημάτων καθορίζονται με βάση τις διατάξεις του Νόμ. 1268/82. Αποστολή Άρθρ.2.-Η Σχολή και τα τμήματα έχουν ως αποστολή: α)Να συμβάλλουν στη διαμόρφωση υπεύθυνων και ελεύθερα σκεπτόμενων ανθρώπων με επιστημονική, κοινωνική, πολιτιστική και πολιτική συνείδηση και να τους παρέχουν τα απαραίτητα εφόδια που εξασφαλίζουν την άρτια κατάρτισή τους για την επαγγελματική σταδιοδρομία και εξέλιξή τους. β)Να καλλιεργούν και να προάγουν τις κοινωνικές επιστήμες με την ακαδημαϊκή και την εφαρμοσμένη διδασκαλία, έρευνα και αναζήτηση. 31.ΗΑ.β.22-24 Πανεπιστήμιο Κρήτης Τίτλοι σπουδών Άρθρ.3.-Κάθε τμήμα της Σχολής Κοινωνικών Επιστημών χορηγεί χωριστά πτυχίο. Ίδρυση θέσεων Άρθρ.4.-Στα τμήματα της Σχολής Κοινωνικών Επιστημών ιδρύονται οι εξής θέσεις Διδακτικού Ερευνητικού Προσωπικού (Δ.Ε.Π.): α)Τμήμα Κοινωνιολογίας 15 θέσεις β)Τμήμα Οικονομικών, Επιστημών 20 θέσεις γ)Τμήμα Ψυχολογίας 15 θέσεις δ)Τμήμα Πολιτικής Επιστήμης 15 θέσεις. Διαδικασία πλήρωσης πρώτων θέσεων Δ.Ε.Π. Άρθρ.5.-1.Σώμα εκλεκτόρων. α)Η πλήρωση των 10 πρώτων θέσεων Δ.Ε.Π. γίνεται από ειδικά σώματα εκλεκτόρων, που συγκροτούνται για κάθε τμήμα με απόφαση του Υπουργού Εθνικής Παιδείας και Θρησκευμάτων μετά από γνώμη της διοικούσας επιτροπής ή της συγκλήτου του Πανεπιστημίου Κρήτης. β)Ο αριθμός των μελών των ειδικών σωμάτων εκλεκτόρων δεν μπορεί να είναι μικρότερος από 7, ούτε μεγαλύτερος από 15. Τα μέλη των σωμάτων εκλεκτόρων πρέπει να κατέχουν θέση Δ.Ε.Π. Ελληνικού Α.Ε.Ι. ή ισοδύναμη θέση σε ομοταγές Α.Ε.Ι. του εξωτερικού ίδιας ή ανώτερης βαθμίδας σε σχέση με αυτή στην οποία ανήκει η θέση που πρόκειται να πληρωθεί. Στα ειδικά σώματα των εκλεκτόρων μετέχουν και μέχρι 4 μέλη Δ.Ε.Π. του Πανεπιστημίου Κρήτης ή μέλη της διοικούσας επιτροπής, εφόσον ανήκουν σε επιστημονικά συγγενείς περιοχές προς τις θέσεις που πρόκειται να πληρωθούν. γ)Στις συνεδριάσεις κάθε ειδικού σώματος εκλεκτόρων συμμετέχουν 2 εκπρόσωποι των φοιτητών του Πανεπιστημίου Κρήτης, ως μέλη, δίχως δικαίωμα ψήφου. δ)Με την υπουργική απόφαση συγκρότησης των ειδικών σωμάτων εκλεκτόρων ρυθμίζονται οι διαδικασίες και οι τεχνικές λεπτομέρειες λειτουργίας των σωμάτων αυτών. ε)Στα μέλη των ειδικών σωμάτων εκλεκτόρων καταβάλλονται αποζημίωση και οδοιπορικά έξοδα που καθορίζονται με κοινή απόφαση των Υπουργών Εθνικής Παιδείας και Θρησκευμάτων και Οικονομικών. 2.Προκήρυξη. α)Η προκήρυξη των 10 πρώτων θέσεων Δ.Ε.Π. κάθε τμήματος γίνεται με απόφαση του Υπουργού Εθνικής Παιδείας και Θρησκευμάτων μετά από γνώμη της διοικούσας επιτροπής ή της συγκλήτου του Πανεπιστημίου Κρήτης. β)Η προκήρυξη δημοσιεύεται στη Εφημερίδα της Κυβέρνησης και τουλάχιστον 2 φορές σε 3 ημερήσιες εφημερίδες της Αθήνας, σε 2 της Θεσσαλονίκης και σε 2 του Ρεθύμνου και του Ηρακλείου εφόσον κυκλοφορούν. γ)Στην προκήρυξη αναφέρονται η βαθμίδα της θέσης που κληρώνεται καθώς και το γνωστικό της αντικείμενο. δ)Μέσα σε αποκλειστική προθεσμία 30 ημερών από την ημέρα της δημοσίευσης της προκήρυξης στην Εφημερίδα της Κυβέρνησης υποβάλλονται στη Δ.Ε. ή τη σύγκλητο του Πανεπιστημίου Κρήτης οι αιτήσεις των υποψηφίων μαζί με τα ακόλουθα δικαιολογητικά: βιογραφικό σημείωμα, αντίγραφα των πτυχίων και των τίτλων σπουδών των υποψηφίων καθώς και αποδεικτικά της δραστηριότητάς τους. 3.Εισηγητικές επιτροπές. α)Πριν λήξει η προθεσμία των 30 ημερών τα ειδικά σώματα εκλεκτόρων συγκροτούν τριμελείς εισηγητικές επιτροπές με σύμμετρη συμμετοχή όλων των εκλεκτόρων στις εισηγητικές επιτροπές. Η συγκρότηση των εισηγητικών επιτροπών ανακοινώνεται στον Υπουργό Εθνικής Παιδείας και Θρησκευμάτων. β)Οι εισηγητικές επιτροπές υποβάλλουν στα ειδικά σώματα τις εκθέσεις τους μέσα σε αποκλειστική προθεσμία 40 ημερών από τη λήξη της προθεσμίας υποβολής των αιτήσεων των υποψηφίων. γ)Οι εκθέσεις είναι ειδικά αιτιολογημένες και περιλαμβάνουν: -Αναλυτική παρουσίαση και αξιολόγηση του έργου και της προσωπικότητας των υποψηφίων και κρίση για την προσφορά τους στην πρόοδο των κοινωνικών επιστημών. -Γνώμη για το βαθμό ανταπόκρισης των υποψηφίων στα απαιτούμενα νόμιμα προσόντα, και -Αξιολογική κατάταξη των υποψήφιων. δ)Οι εκθέσεις κοινοποιούνται στους υποψηφίους, οι οποίοι μπορούν να υποβάλλουν σχετικό υπόμνημα στο σώμα εκλεκτόρων. ε)Αν παρέλθει άπρακτη η προθεσμία του εδαφ. (β), το σώμα εκλεκτόρων προχωρεί στην εκλογή, δίχως εισηγητική έκθεση. 4.Ψηφοφορία. α)Τα ειδικά σώματα εκλεκτόρων συνέρχονται μέσα σε αποκλειστική προθεσμία 10 ημερών από την ημερομηνία υποβολής της εισηγητικής έκθεσης ή μετά την άπρακτη πάροδο της σχετικής αποκλειστικής προθεσμίας, του εδαφ. β της παρ. 3, προκειμένου να προχωρήσουν στην εκλογή. β)Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της εισηγητικής έκθεσης, απαντούν στις ερωτήσεις των μελών του ειδικού σώματος των εκλεκτόρων και αποχωρούν. γ)Μετά από σχετική συζήτηση μεταξύ των μελών του ειδικού σώματος των εκλεκτόρων γίνεται ψηφοφορία για την εκλογή. Κάθε εκλέκτορας αιτιολογεί ειδικά την ψήφο του. Η ψηφοφορία γίνεται με αλφαβητική σειρά, αφού καθοριστεί με κλήρωση ποιος θα ψηφίσει πρώτος σε κάθε εκλογή. δ)Υποψήφιος που συγκέντρωσε τα 2/3 του συνόλου των εκλεκτόρων θεωρείται ότι έχει εκλεγεί. (Αντί για τη σελ. 636,417(γ) Σελ. 636,417(δ) Τεύχος 1374 Σελ. 69 Πανεπιστήμιο Κρήτης 31.ΗΑ.β.24 ε)Σε περίπτωση που υποψήφιος συγκέντρωσε απόλυτη πλειοψηφία του συνόλου των εκλεκτόρων, όμως μικρότερη από 2/3, τότε το 1/5 του συνόλου του εκλεκτορικού σώματος με συνυπολογισμό των 2 εκπροσώπων των φοιτητών, έχει δικαίωμα να ζητήσει από τον πρόεδρο, είτε αμέσως, είτε μέσα στις επόμενες 10 ημέρες να κρίνει διευρυμένο εκλεκτορικό σώμα με συμμετοχή και ψήφο των δύο εκπροσώπων των φοιτητών αν αποδέχεται, με απόλυτη πλειοψηφία των παρόντων την εκλογή. Σε καταφατική περίπτωση η εκλογή ολοκληρώνεται. Σε αρνητική περίπτωση η αρχική ψηφοφορία του περιορισμένου εκλεκτορικού σώματος ισχύει ως πρόταση προς τον Υπουργό Εθνικής Παιδείας και Θρησκευμάτων. ς)Η απόφαση και τα πρακτικά κοινοποιούνται σε όλους τους υποψηφίους και διαβιβάζονται στον Υπουργό Εθνικής Παιδείας και Θρησκευμάτων ο οποίος, ύστερα από έλεγχο της νομιμότητας, εκδίδει τη σχετική πράξη διορισμού. Αυτοδύναμη λειτουργία των τμημάτων Άρθρ.6.-1.Αμέσως μετά την εκλογή των 10 πρώτων μελών ΔΕΠ κάθε τμήματος και πάντως μετά την εισαγωγή φοιτητών στο τμήμα, κινείται από τον πρύτανη ή τον πρόεδρο της διοικούσας επιτροπής η διαδικασία σύγκλησης της αντίστοιχης γενικής συνέλευσης και εκλογής προέδρου τμήματος, σύμφωνα με το Νομ. 1268/82. 2.Η σύσταση των τομέων γίνεται με απόφαση του Υπουργού Εθνικής Παιδείας και Θρησκευμάτων μετά από σύμφωνη γνώμη της γενικής συνέλευσης του αντίστοιχου τμήματος. Η κατανομή του προσωπικού στους τομείς γίνεται με απόφαση της γενικής συνέλευσης του τμήματος. Αυτοδύναμη λειτουργία της σχολής Άρθρ.7.-Αμέσως μετά την ολοκλήρωση των διαδικασιών αυτοδύναμης λειτουργίας 2 τουλάχιστον τμήματων, κινείται από τον πρύτανη ή τον πρόεδρο της διοικούσας επιτροπής η διαδικασία σύγκλησης της γενικής συνέλευσης της σχολής και εκλογής κοσμήτορα σύμφωνα με το Νομ. 1268/82. 